Nikolā Nkulu

Nikolā Žūlio Nkulu Ndubena (; dzimis ), zināms kā Nikolā Nkulu, ir Kamerūnas futbolists, spēlē aizsarga pozīcijā, pārstāv Kamerūnas izlasi. Kopš 2025. gada Nkulu spēlē Turcijas komandā Sakaryaspor, kas viņu īrē no Amedspor.

Savu karjeru sācis AS Monaco komandā. 2011. gadā pievienojies Marseļas "Olympique", kuras rindās viņš 2012. gadā izcīnīja Coupe de la Ligue kausu. 2016. gadā pārcēlies uz Lionas "Olympique", bet pēc nesekmīgas pirmās sezonas Nkulu tika izīrēts Itālijas komandai Torino, bet nākamajā sezonā ar Torino noslēdzis jau pilnvērtīgu līgumu. 2021. gadā kā brīvais aģents pievienojies Anglijas Premjerlīgas komandai Watford.

Kamerūnas futbola izlases sastāvā debitējis 2008. gadā. Piedalījies 2010. un 2014. gada FIFA Pasaules kausā, kā arī trīs Āfrikas Nāciju kausa turnīros. Ar izlasi uzvarējis 2017. gada Āfrikas Nāciju kausā. 2022. gada septembrī viņš pirmo reizi pēc 5 gadiem tika izsaukts uz izlasi.

 Karjera klubos 

 Monaco 
Nkulu sāka savu karjeru "Kadji Sports Academy" Dualā, tajā pašā akadēmijā, kurā bija tādi spēlētāji kā Samuels Eto'o, Karloss Kameni un Ēriks Džemba-Džemba. 2007. gada beigās viņu iegādājās AS Monaco. Viņš piekrita trīs gadu profesionālajam līgumam ar klubu. Pēdējo 2007.–2008. gada sezonas daļu viņš pavadīja, spēlējot "Monaco" amatieru komandā, bet 2008. gada jūlijā pievienojās pirmajai komandai pirmssezonā, kur viņam tika piešķirts 3. numura formastērps.

Viņa sniegums "Monaco" vainagojās ar to, ka viņu nolūkoja vairāki ievērojami Eiropas klubi. Anglijas klubs Arsenal, Spānijas Sevilla un Atletico Madrid un Francijas Lionas "Olympique" izrādīja savu interesi par Kamerūnas aizsargu. Savā laikā "AS Monaco" Nkulu aizvadīja 78 spēles un sāka katru maču, nospēlējot pilnas 90 minūtes visos. Vārtus viņš neguva.

 Marseille 
2011. gada 29. jūnijā Nkulu izgāja medicīnisko pārbaudi un parakstīja līgumu ar Marseļas "Olympique" uz četriem gadiem par 3,5 miljoniem eiro. "Marsille" un "Lyon" sacentās savā starpā par Nkulu, bet viņš izvēlējās "Marseille" komandu.

Pēc divu spēļu izlaišanas, jo viņš saņēma diskvalifikāciju, Nkulu debitēja "Marseille" 2011. gada 14. augustā, spēlējot neizšķirti 2:2 pret Auxerre. Viņa sniegums visu oktobri ļāva viņam nopelnīt kluba oktobra mēneša labākā spēlētāja balvu. Nkulu tika atzīts par Marseļas "Olympique" 2011.–2012. gada sezonas labāko spēlētāju.

2012.–2013. gada sezonā Nkulu nokļuva spekulācijās par pāreju, kad klubam sākās finansiālas problēmas, taču viņš palika klubā. Nkulu 2012.–2013. gada sezonā nospēlēja visas līgas spēles un guva savus pirmos vārtus kluba labā, 2013. gada 3. martā uzvarot ar 2:1 Troyes.

Pirms 2013.–2014. gada sezonas Nkulu paziņoja, ka ir gatavs pamest Marseļas komandu vasarā, piesaistot interesi no viņa bijušā kluba "Monaco", kuri nesen tika paaugstināti atpakaļ uz Ligue 1 unArsenal. Pēc tam, kad klubs viņam uzlika augstāku cenu, Nkulu palika klubā un sāka ar sliktu startu, kad ielaida vārtus sezonas atklāšanas spēlē, ar 3:1 uzvarot Guingamp. Neskatoties uz to, Nkulu drīz pēc tam atguvās un nepārtraukti palika pirmajā komandā jaunā galvenā trenera Elī Bopa vadībā. 2013.–2014. gada sezonā Nkulu aizvadīja 46 spēles un divreiz guva vārtus visos turnīros.

Pirms 2014.–2015. gada sezonas klubs vēlējās pārdot Nkulu, bet pēc draudzības spēles pret Bari viņš nolēma palikt klubā. 2014. gada 19. oktobrī Nkulu guva savus pirmos vārtus sezonā, ar 2:0 uzvarot Toulouse. Divas nedēļas vēlāk, 2014. gada 2. novembrī, Nkulu vēlreiz guva vārtus, uzvarot Lens ar 2:1. Tomēr, 2014.–2015. gada sezonā savainojumu dēļ viņam nācās izlaist 26 spēles un starptautiskās saistības ar Kamerūnu. Pēc diviem nespēlēšanas mēnešiem, Nkulu pirmo reizi atgriezās komandā 2015. gada 12. aprīlī, zaudējot ar 1:0 pret Bordeaux un turpināja sezonu, noslēdzot to 4. vietā, atpaliekot divus punktus no kvalificēšanās Čempionu līgā.

2015.–2016. gada sezonā Nkoulou pirmo reizi spēlēja, izlaižot sezonas atklāšanas spēli, 2015. gada 16. augustā, zaudējot ar 1:0 pret Reims. 2015.–2016. gada sezonas beigās klubs saskārās ar grūtībām, sezonas laikā nomainoties trīs dažādiem galvenajiem treneriem, un noslēdza sezonu trīspadsmitajā vietā, aizvadot 41 spēli visās sacensībās.

Tā kā viņa līgums beidzās 2015.–2016. gada sezonas beigās, Nkulu piesaistīja interesi no tādu klubu puses kā Malaga, Schalke 04, Juventus un Lazio. Tomēr 2016. gada 27. jūnijā Nkulu sāka sarunas par pāreju uz palikšanu Francijā, pievienojoties "Lyon".

 Lyon 
Pēc piecu gadu pavadīšanas Marseļā, beidzoties līgumam ar klubu, Nkulu 2016. gada 29. jūnijā pārcēlās pie sāncenšiem Lyon, noslēdzot četru gadu līgumu, tajā pašā dienā, kurā viņš pievienojās "Marseille" komandai.

Nkulu aizvadīja savu pirmo oficiālo spēli "Lyon" komandā Trophée des Champions, zaudējot ar 4:1 Paris Saint-Germain. Nedēļu vēlāk viņš debitēja līgā, sezonas atklāšanas spēlē ar 3:0 uzvarot Nancy. Savā pirmajā mačā pret "Marseille", kas 2016. gada 18. septembrī beidzās neizšķirtu 0:0, Nkulu mača laikā saskārās Marseļas komandas atbalstītāju "ūjināšanu" katru reizi, kad viņš pieskārās bumbai. Aptuveni tajā pašā laikā viņš konkurēja ar Muktaru Diahabī, Nkulu sniegumu drīz vien kritizēja vērotāji, pamudinot galveno treneri Bruno Ženēzio viņu aizstāvēt.

 Torino 
2017. gada 5. augustā Itālijas klubs Torino paziņoja, ka ir parakstījis ar Nkulu gadu ilgu īres līgumu ar iespēju viņu iegādāties. Viņš debitēja 2017. gada 11. augustā Itālijas kausa izcīņā pret Trapani, kurā ar 7:1 uzvarēja "Torino". Viņa debija A sērijā notika 20. augustā pret Bologna (1:1). Savus pirmos vārtus kluba labā viņš guva 2. decembrī, spēlējot neizšķirti 1:1 pret Atalanta. Pēc savas pirmās sezonas klubā līdzjutēji viņu atzina par komandas labāko spēlētāju 2017.–2018. gada sezonā. "Torino" izpirka viņa līgumu par 3,5 miljoniem eiro.

2018. gada 2. septembrī viņš guva savus pirmos vārtus 2018.–2019. gada sezonā un guva uzvaras vārtus pēc sitiena ar galvu pret SPAL (1:0). 2019. gada augustā Nkulu lūdza netikt izvēlētam "Torino" līgas spēlei pret Sassuolo un UEFA Eiropas līgas izslēgšanas spēlē pret Wolverhampton Wanderers, ar vēlmi pāriet uz AS Roma. Septembrī, nenotiekot pārejai, viņš uzrakstīja vēstuli, kurā norādīja, ka ir nolēmis "atstāt aiz muguras grūto vasaras brīdi", un atvainojās "Torino" faniem, personālam un saviem komandas biedriem.

2020.–2021. gada sezonas beigās Nkulu šķīrās no "Torino" pēc līguma termiņa beigām.

 Watford 
Pēc laika pavadīšanas kā brīvajam aģentam, 2021. gada 7. oktobrī Premjerlīgas klubs Watford paziņoja par līguma parakstīšanu ar Nkulu līdz sezonas beigām.

Pēc izkrišanas 2021.–2022. gada sezonas beigās, klubs viņu atbrīvoja.

 Aris 
2022. gada 23. augustā Nkulu pievienojās Grieķijas Superlīgas klubam Aris kā brīvais transfērs uz divu gadu līgumu.

 Gaziantep 
2023. gada 11. septembrī Turcijas Süper Lig klubs Gaziantep paziņoja par viena gada līguma parakstīšanu ar Nkulu.

 Karjera izlasē 
Nkulu tika iekļauts Kamerūnas U-23 izlasē, kas piedalījās 2008. gada vasaras olimpiskajās spēlēs. Viņš palīdzēja komandai sasniegt izslēgšanas spēles, kur tā zaudēja Brazīlijai.

Nkulu pirmo reizi tika izsaukts uz valstsvienību 2008. gada 4. novembrī. Pieaugušo izlasē viņš debitēja 2008. gada 19. novembrī draudzības spēlē pret Dienvidāfriku, kurā viņi zaudēja ar 3:2.

Nkulu tika izvēlēts 2010. gada Āfrikas Nāciju kausa izcīņai un piedalījās četrās spēlēs. Vēlāk 2010. gadā Nkulu vēlreiz tika izsaukts uz 2010. gada FIFA Pasaules kausu.

2016. gada 26. martā Nkulu guva savus pirmos vārtus izlasē, spēlējot neizšķirti 2:2 pret Dienvidāfrikas izlasi, pret kuru viņš debitēja pirms astoņiem gadiem.

 Sasniegumi 
Marseille

 Coupe de la Ligue: 2011—12

Kamerūna

 Āfrikas Nāciju kauss: 2017

 Atsauces 

 Ārējās saites 

Kategorija:1990. gadā dzimušie
Kategorija:Kamerūnas futbolisti
Kategorija:Kamerūnas izlases futbolisti
Kategorija:AS Monaco FC spēlētāji
Kategorija:Marseļas "Olympique" spēlētāji
Kategorija:Lionas "Olympique" spēlētāji
Kategorija:Torino F.C. spēlētāji
Kategorija:Watford F.C. spēlētāji
Kategorija:2010. gada FIFA Pasaules kausa spēlētāji
Kategorija:2014. gada FIFA Pasaules kausa spēlētāji
Kategorija:2022. gada FIFA Pasaules kausa spēlētāji
Kategorija:Gaziantep FK spēlētāji
Kategorija:2008. gada vasaras olimpisko spēļu dalībnieki